"SETSWANA PUO YA GAE R-3 MOPHATO 3 SETSWANA PUO YA GAE DITLHOKEGO TSA KGWEDITHARO KGWEDITHARO 2 GO KWALA NAKO E E TSHITSINTSWENG Bonnye jwa nako: Ura le metsotso e le 45 mo bekeng Bogolo jwa nako: Diura di le 2 DITENG/DIKGOPOLO/DIKGONO Mokwalo: Dithuto tse di tlhomameng di dirwa ga 3 ka beke mo metsotsong e le 15. Barutwana ba fetogela kwa mokwalokgatisong mo dikwalong tse di rekotiwang go ya go mokwalo o o tshwaraganeng mo bofelong jwa kgweditharo e. Dithuto tsa mokwalo di tla itebaganya le go ikatisa ka go kwala ditlhakannye le ditlhakakgolo ka nosi, le tshwaraganyo e e tlhokwang ke mokwalo o mošwa. Barutwana ba tshwanetse go kwalolola go tswa mo mokwalokgatisong, sk. go tswa mo bukeng, go ya mo mokwalong o o tshwaraganeng. • Dirisa didiriswa tsa go kwala ka nepo sk. diphensele, raba le rula • Kwalolola mafoko le dipolelo ka nepagalo ka mokwalo o o tshwaraganeng • Bopa ditlhakakgolo le ditlhakannye tsotlhe ka nepagalo le ka gangwe mo mokwalong o o tshwaraganeng • Dirisa popo ya ditlhaka e e nepagetseng mo tirong yotlhe e e kwalwang • Kopolola mafoko ka nepagalo go tswa mo metsweding e e farologaneng, sekao: go tswa mo patitšhokong, dikarata tsa mafoko jj. le go kwala o oketsa lobelo mo mokwalong o o tshwaraganeng • Fetogela mo mokwalong o o tshwaraganeng mo dikwalong tsotlhe tse o di kwadileng, ke gore, letlha, leina la gago le setlhangwa sa gago Mokwalokopanelo ka ditlhopha le ka nosi Dithuto tsa barutwana botlhe/ditlhopha di dirwa 2 - 3 mo bekeng ka metsotso e le 20. Dirisa ditirwana tsa go kwala ka kopanelo go bontsha mokgwa o o siameng wa go dirisa matshwao a puiso le mopeleto ka nepagalo. Neela barutwana letlhomeso le le ba thusang go kwala dikgang tsa bona. • Tsaya karolo mo dipuisanong tsa go tlhopha setlhogo se go kwalwang ka ga sona • Kwala bonnye ditemana di le pedi (dipolelo di le lesome kgotsa go feta) ka ga maitemogelo a gago a botshelo sk. dikgang • Kwala kgang ya gago kgotsa kgang e e sa tlwaelegang kgotsa go itlhamela/tlhamo ya dipolelo di le lesome(10) ka maitemogelo a gago jaaka, dikgang tsa letsatsi le letsatsi/ ditiragalo tsa sekolo • Kwala bukatsatsi mo sebakeng sa beke o kwale maemo a bosa le tshedimosetso nngwe fela • Kwala thadiso ya buka e e bonolo • Kwala kgang o be o tsenye setshwantsho mo bukeng e e ka abelwang laeborari ya phaposi • Dirisa thutapuo e e napagatseng gore ba bangwe ba kgone go buisa le go tlhaloganya se se kwadilweng. • Dirisa matshwao a puiso ka nepagalo sekao: ditlhakakgolo, khutlo, phegelwana, letshwao la potso le letshwao la tsiboso • Supa le go dirisa maina, matlhaodi, lediri le matlhalosi ka nepagalo • Dirisa kitso ya medumopuo le melawana ya mopeleto go kwala mafoko a a sa tlwaelegang • Dirisa dipaka tse di marara jaaka pakapheti le pakajaanong, sekao: Pule o buisa buka; Bana ba letse ba lebeletse thelebišene; • Buisa le go tseleganya mokwalo wa gago ka go siamisa mopeleto le matshwao a puiso • Buisetsa tsala kgotsa setlhopha mokwalo wa gago • Ikokoanyetsa lenaane la mafoko le go itlhamela thanodi ya gago. CAPS 115"